Quidam miles nomine Walterius dedit Deo et fratribus manentibus in hoc loco, pro susceptione sua, in villa de Mardiago sex arias de vinea, et in ipsa villa unam vercheriam dictam al Pererium, et reddit ipsa terra VIIIto denarios et unum caponem; item in ipsa villa unam franchisiam appellatam mansum a les Placis, et reddit duos sextarios de avena, et Natale Domini duos sextarios de vino et quatuor panes et VIIIto denarios pro carne, et Pascha unum caponem, et per messiones duos panes et dimidium sextarium vini et IIIIor aucas; in villa Moncellis unam franchisiam quam vocant ad Vinam, et reddit in censum IIos denarios; et in villa Vallis unam vercheriam quam dicunt ad Pinum, et reddit in festum sancti Leodegarii IIIIor denarios; item servum Audoardum et infantes ejus. S’ Walterii et Rotrudis uxoris ejus. S’ filiorum ejus, Enrici et Wilelmi. S’ Bernardi et Enrici de Angl’.